הוועדה המשותפת לוועדת המדע ולוועדת הפנים לדיון בהצעת חוק בתי סוהר, כנסת 18, פרוטוקול מספר 4, 2009-06-29 10:00

מאיר שטרית: בוקר טוב, אני מתכבד לפתוח את הישיבה.

מאיר שטרית: אני אומר מראש שהישיבה היום תהייה קצרה ולא ארוכה.

מאיר שטרית: אפשר לומר שבתום הדיונים למדנו רבות על נושא אזיקים אלקטרונים - הדיונים תרמו לנו מידע רב.

מאיר שטרית: לכאורה יכולנו להגיד כבר ביום הראשון שאנחנו מאשרים את החוק ומעבירים אותו לשירות בתי הסוהר ובזה סיימנו.

מאיר שטרית: נראה לי שכולנו למדנו, גם שירות בתי הסוהר וגם המשטרה שהמצב הנוכחי בנושא האיזוק האלקטרוני אינו משביע רצון.

מאיר שטרית: ולכן, הסכמנו וגיבשנו יחד עם משרד לבטחון הפנים הסכמה לאשר את הצעת החוק הזו בהוראת שעה של שנה וחצי.

מאיר שטרית: הדבר יאפשר לשירות בתי הסוהר ולמשרד לבטחון פנים להפעיל ולסיים את הניסוי שהם עורכים ובתוך התקופה הזאת ולחוקק חוק איזוק אלקטרוני שישנה את המצב.

מאיר שטרית: לו בי היה תלוי העניין, הייתי פונה למשרד לבטחון פנים ולשירות בתי הסוהר ומסכם שכבר מחר בבוקר ניישם את החוק.

מאיר שטרית: נראה לי שבדיון הזה ועל סמך הסיורים שערכנו במתקן האבטחה הגענו כולנו למסקנות הנכונות.

מאיר שטרית: אם אנחנו רוצים שהניסוי יעבוד עלינו להגדיר את מי יש לאזוק באיזוק אלקטרוני, מהו אופן האכיפה הנכון להבטחה שאנשים לא יפרו את האיזוק האלקטרוני.

מאיר שטרית: הדברים די ברורים ואני לא מוצא שתלמדו יותר מהמשך הניסוי.

מאיר שטרית: לו חוקקתי חוק הייתי מציע ליועץ המשפטי לחוקק חוק פשוט, חוק ראשי שקובע שהממשלה, משרד הפנים ושירות בתי הסוהר יכולים להשתמש באיזוק אלקטרוני כתחליף כליאה לשלושה סוגי אנשים, כמו המצב הקיים היום, לעצורים - על פי החלטת בית משפט, למשוחררים בערובה ולאסירם בתום תקופת השירות שלהם.

מאיר שטרית: מהחומרים שהגיעו לשולחני למדתי שזה המצב שקיים ברוב מדינות העולם שמשתמשות באיזוק אלקטרוני.

מאיר שטרית: סעיף שני לקבוע בחוק – אם אדם מפר את האיזוק האלקטרוני – אפילו הפרה יסודית אחת הולך מיידית לכלא לתקופת המשך ללא אפשרות יציאה, וזאת ללא בית המשפט אלא בהחלטה מינהלת של שירות בתי הסוהר.

מאיר שטרית: הסעיף השלישי שיש לקבוע בחוק הוא שהשר לבטחון פנים יכול לקבוע תקנות להפעלת החוקים האלה.

מאיר שטרית: לדעתי זה הכל ואין צורך ביותר כי התקנות הן די גמישות.

מאיר שטרית: אפשר להפעיל את העניין באמצעות חוק פשוט די מהר באמצעות.

מאיר שטרית: לדעתי, יש לי הסכמה בצורך זה גם במשרד המשפטים וגם של שר המשפטים וגם של השר לבטחון פנים שמסכימים על כך.

מאיר שטרית: להערכתי יש לנו הזדמנות לתקן תיקונו של עולם ולהקל על אנשים רבים, גם על שירות בתי הסוהר.

מאיר שטרית: כדי לאפשר לשירות לפעול לפי דרכיו מדברת הצעת החוק שלפנינו על אישור החוק המוצע לתקופה של שנה וחצי בהוראת שעה כדי להמשיך את הניסוי.

מאיר שטרית: אני מקווה שבמהלך השנה וחצי נשכיל כולנו להביא לחוק חדש שישנה את המצב לאשורו ואז נוכל להגיע לאיזוק אלקטרוני על כחמשת אלפים איש ולשחרר את שירות בתי הסוהר מהעומס העצום.

מאיר שטרית: כמובן שתוך ידיעה שמי שמפר אותו יכנס לכלא, אנחנו עוד ניווכח שאף אחד לא מפר אותו.

מאיר שטרית: זה יפעל בשיטת המקל והגזר.

מאיר שטרית: ברשותכם, אני ממליץ לקרוא את החוק שמונח לפניכם.

מאיר שטרית: מראש אני מודיע שהסכמתי, יחד עם המשרד לבטחון פנים, למחוק את סעיף 2(א) שקובע ש"בתקופת תוקפו של החוק השירות יהיה רשאי לבצע פעולות לניהול פיקוח אלקטרוני על משוחררים בערובה ומשוחררים על-תנאי ממאסר, לרבות- הפעלת הרשויות השונות לרבות משטרת ישראל" – המשטרה בלשון המעטה אינה אוהבת את העניין ששירות בתי הסוהר יכול להפעיל אותה.

מאיר שטרית: הסכמתי למחוק את סעיף (א) שאומר ששירות בתי הסוהר לא יכול להפעיל את משטרת ישראל, למרות שהכוונה היתה שהם לא יביאו את המפקדים שלהם, הכוונה היתה שאם מישהו ברח צריך לפנות למשטרה ולהפעיל אותה.

מאיר שטרית: נכון?

מאיר שטרית: יתכן שיש צורך בניסוח אחר שיפתור את העניין ואני פתוח לשינויים.

אריה ביבי: יש היום בשירות בתי הסוהר אנשים שמאושרים להפעלת משטרת ישראל.

רחל גוטליב: אולי ראוי להוסיף מילת פתיחה שהיתה חסרה לי כאן וכדאי לומר לוועדה, קיימנו דיון אחרי הדיון בוועדה, וסיכמנו שעקב אכילס של הפרויקט הזה, עוד לפני שמחוקקים חוק, זה האכיפה.

רחל גוטליב: ולכן החלטנו שאנחנו נדאג לכינוס דחוף של ועדת היגוי היות והנושא אינו רק המשרד לבטחון פנים ושירות בתי הסוהר, אלא זו ועדת היגוי משותפת עם משרד המשפטים ופרקליטות המדינה, הם חלק מהפרויקט, ואנחנו רוצים לכנס אותם על מנת שהם יתנו פתרונות אופרטיביים יותר מאשר חוקים.

רחל גוטליב: פתרונות למחדלים שקיימים היום, ובעצם כמעט ואין איכפת של הפרות.

רחל גוטליב: בלי זה כל הפרויקט לא יצליח.

אריה ביבי: היושב הראש אמר שאם האזוק עבר עבירה, הוא מסתכן.

מאיר שטרית: כמו עבודת שירות.

רחל גוטליב: זו אחת האפשרויות.

מאיר שטרית: בסינגפור יש חוק דרסטי, ושם אף אחד אינו מעז, לא התיירים ולא האזרחים, כולם נענשים.

מאיר שטרית: אחד העונשים הרלוונטיים זה מלקות.

מאיר שטרית: יש את הסיפור על האמריקאי שריסס בסינגפור מכוניות בצבע, הוא נתפס והוכנס לכלא, נקבעו לו ארבעים מלקות, הוא ישב בכלא וחיכה למלקות.

מאיר שטרית: כל העולם עמד על ברכיו והתחנן בפני נשיא סינגפור שיבטל את המלקות, האמריקאים לחצו בכל כוחם ודבר לא עזר, בסוף הוא קיבל הקלה ומספר המלקות הופחתו מארבעים לשמונה עשרה.

מאיר שטרית: בטלוויזיה שידרו את תהליך ההלקאה, אם כל עבריין היה רואה את המחזה הוא יחשוב עשר פעמים לפני שהוא עובר עבירה.

מאיר שטרית: הנידון היה ערום ומקצה החדר השני עמד המלקה עם שוט ענקית ורץ לאורך החדר והיכה אותו עם השוט בגב.

מאיר שטרית: מראה מזעזע ושם פוחדים להתעסק עם השלטונות כי העונש משמעותי.

מאיר שטרית: יש כאן דרך פשוטה וכל כך הגיונית, אדם שמפר - יישב בכלא.

מאיר שטרית: השופט קבע מאסר וניתנת לו הזדמנות להיות בבית ולחיות את החיים אבל אם הוא מפר את האיזוק האלקטרוני שילך לכלא.

מאיר שטרית: אם האכיפה תהייה כזאת אף אחד לא יפר.

רחל גוטליב: אני מסכימה איתך, אבל כשאתה אומר "אדם יפר", השאלה היא סוג הראיה.

מאיר שטרית: תקנות ! הראיה היא אזיקים ורואים שהוא ברח.

אריה ביבי: הכוונה שהוא מפר בזדון.

מאיר שטרית: כשהאזיק מראה שהאדם לא נמצא, מפנים סייר לבית שלו ואם הוא לא מוצא אותו שם.

מאיר שטרית: זו ראיה?

מאיר שטרית: על פי הנתונים הנוכחיים היום של המשטרה, מתוך אלף האסירים האזוקים עשרים אחוזים מהם מפירים לפחות אחת עשרה פעמים בחודש את תנאי המאסר.

אריה ביבי: במילה אחת ניתן לפתור את זה, להוסיף מפר בזדון.

מאיר שטרית: תנסחו הצעת חוק פשוטה ללא כל הפרוצדורה שתזכיר חוק.

מאיר שטרית: אני מוכן כשנחוקק חוק, נזמן לוועדה את כל מי שאת מציעה.

רחל גוטליב: אני רק בקשתי לומר שמאחר ויש לנו בעיה של אכיפה יתכן מאוד שוועדת ההיגוי _ _ _ _

מאיר שטרית: אנחנו משלמים כארבעים מיליון שקל בשנה וזה לא מספק, חבל על הכסף.

עידו בן יצחק: הגדרות 1.

עידו בן יצחק: בחוק זה - "משחורר בערובה" אני אקרא את ההגדרה , אבל משרד המשפטים ביקש להכניס כאן תיקון.

עידו בן יצחק: "משחורר בערובה" – מי ששוחרר על ידי בית המשפט לפי הוראות סעיף 44 לחוק סדר הדין הפלילי (סמכויות אכיפה – מעצרים), התשנ"ו-1996: "משחורר על-תנאי ממאסר" – אסיר ששוחר על-תנאי ממאסר לפי הוראות חוק שחרור על-תנאי ממאסר, התשס"א-2001: "פיקוח אלקטרוני על משוחררים בערובה ומשוחררים על-תנאי ממאסר" – פיקוח באמצעים אלקטרוניים, על עמידת משוחרר בערובה או משוחרר על-תנאי ממאסר, בתנאי המגביל את יציאתו ממקום מסוים או את כניסתו למקום מסוים": "השר" – השר לביטחון פנים: "שירות בתי הסוהר" - כמשמעותו בפקודת בתי הסוהר [נוסח חדש], התשל"ב-1971 (להלן – השירות):

רחל גוטליב: לאור ההערות של היועצת המשפטית של הועדה הקודמת, אנחנו מציעים לתקן "משוחרר בערובה", מבקשים לדייק את זה יותר "נאשם ששוחרר בערובה על ידי בית המשפט על פי הוראות חוק סדר".

מאיר שטרית: מישהו מתנגד?

מאיר שטרית: הצבעה רוב לסעיף 1 סעיף 1 התקבל אין מתנגדים.

מאיר שטרית: מציע לקבל את התיקון.

מאיר שטרית: בבקשה סעיף 2.

מאיר שטרית: נמחק.

מאיר שטרית: הצבעה רוב לסעיף 2 סעיף 1 התקבל אין הערות, הסעיף אושר.

עידו בן יצחק: למעשה סעיף זה מיותר, כי ממילא החוק תקף מיום פרסומו.

רחל גוטליב: את זה הוסיפה היועצת המשפטית של הועדה, מצידי אפשר למחוק.

מאיר שטרית: להשאיר אותו.

עידו בן יצחק: לא צריך אותו.